Дрезден көтөрүлүшү (1849)
Дрезден көтөрүлүшү (1849) - Германиядагы революциянын (1848- 49) акыркы этабында 1849-ж. 3-9-майда Дрезденде болгон куралдуу көтөрүлүш. 

Көтөрүлүшчүлөр Франкфурт улуттук чогулушу 1849-ж. мартта кабыл алган империя конституцийсын колдогон. 
Саксониянын королу Фридрих Август ал конституцияны таануудан баш тарткан. Көтөрүлүштүн башкы күчү жумушчулар болуп, аларга майда буржуазия, муниципалитет гвардиясы кошулуп, негизинен майда буржуазиянын өкүлдөрү жетекчилик кылган. Саксониялык жана пруссиялык аскерлердин көптүгүнө карабастан көтөрүлүшчүлөр бир нече күн бою эрдик менен салгылашкан. Көтөрүлүш женилгенден кийин ага катышкандар катуу жазаланган.

Колдонулган адабияттар 
 Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.

Германия тарыхы